钦定古今图书集成/方舆汇编/职方典/第1408卷 > 柳州府关梁考 通志府州县志合载
## 钦定古今图书集成/方舆汇编/职方典/第1408卷 > 柳州府关梁考 通志府州县志合载

本府。〈马平县附郭。〉

安定桥　在府城西二里。明永乐十一年，知府冯应坤建。

太平桥　在府城东半里。

五里桥　在府城西

柳桥　在府城西

军步桥　在府城南二十五里。

东溪桥　在府城东

王家桥　在府城东一里。

大桥　在西门外

五巩桥　在西门外

三江桥　南路十五里

滹罗桥　在一都城南二十里。

穿山桥　旧毁，今重修。

三江渡　在县南十里

东门渡　、南门渡　俱在城外。

雒容县

西江桥　在旧县西一里，明洪武间建。

高车桥　去县治一里。明洪武间建。

东江桥　在县东一里

西江桥　在县西一里

罗城县

乐登桥　在县南十里。明洪武十八年建。江有九曲三潭，深不可测，会合西江下流。桥石上有仙人足迹，古称“乐登仙迹。”

大英桥　在县西十二里。明洪武十八年建。上边桥　在县西十五里，元至正二年建。小溪桥　在县东北四十里。明洪武八年建。绕江桥　在县东四十里。宋宝祐二年建。良村桥　在县西九里。明永乐九年建。

石门桥　在县北七里，明洪武二十七年建《柳城县》。

冨龙桥　在县北七十里。宋淳祐间，覃文察建。“古木桥　” ，在古木塘官道。

张公桥　在东泉村

和尚桥　在城西北，对河。

怀远县

怀安桥　在县南

茶零桥　在县南二里

珠玉村渡　在城外

融县

裕民桥　在县南，明洪武间建。

惠民桥　通济桥　、寿溪桥　俱在县东五里。石门桥　在县北十五里，元至正四年建。永福桥　在县北四十里。宋淳祐六年建。于黎桥　在县南三十里，元皇庆初建。

《党阴桥　》倾颓，今架木桥。

“洞门桥　” 在老君洞前。

浔阳渡　在县东南十五里。

来宾县

南门渡　在县南门外

象州

云锦桥　在州西，明洪武十一年建。

土桥　在城南三里，明洪武二十年建。

十里桥　在城东十一里。明洪武二年建。桥头桥　在县东北三里，宋咸淳十年建。广化桥　在城东北六十里，元泰定四年建。通济桥　、安东桥　、凤凰桥　、沙江桥　、杨柳桥　俱在县东北六十里。

武宣县

枫林桥　在县南二十里。

临岐桥　在县北三十里。

高阳桥　在县北二十里。

济通桥　在县东

宾州

古漏关　在城南四十五里。

太平桥　在城南门外。明洪武六年，知州周乐建，州判钱积中重修。顺治十八年，知州吕承亮捐银修补完固。现今通行。

大惠桥　在城二里

行春桥　在城南门外

丰庆桥　在城东二里

惠政桥　在城东门

平政桥　在城西南，旧以木架。明正德二年，知州罗玮始甃以石。

六马桥　在城北二里

李依桥　在城东二十里。

闭村桥　在城南一里

七里桥　在城西北

三里桥　在城西

勒马桥　在城北二里

顶桥　：在城南二十里。

四览桥　在城北三十里。

李依渡　在城南三十里。

迁江县

清水桥　在县南十里

陈道桥　在县南六十里。

刘披桥　、黄姜桥　俱在县南。

轴水桥　在县西七里

龙降桥　在县南二十里。明万历十二年建。五星桥　在县南五十里。元至正七年建。合水渡　在县北一里。

都历渡　在县北二里

上林县

镆铘关　在县南九里镆铘山昆仑关　。宋侬智高据此，为狄青所破，所谓“三鼓夺昆仑” 者此也。

八寨　要害之地，莫如八寨：曰思吉，曰周安、曰古卯、曰古蓬、曰古钵、曰都者，曰罗墨、曰剥丁。后益以龙哈布咳为拾原，属迁江八所土司所辖。其地山谷巉岩，鸟道险巇，遥连各路诸峒，每为柳庆、思恩众贼之渊薮。寨内各有数人抗据险要，犷悍横行。明成化初，征剿无功，诸蛮益恣。嘉靖朝，以尚书王守仁督粤师，潜师分道，𢭏八寨诸巢。兵破石门，贼始惊觉，遂大奔溃。官兵乘胜追蹑，共斩获一千九百馀级，因议移卫置寨。未及行，而守仁以病归。不数年，猖獗如故。隆庆四年，都御史殷正茂购贾人萧绅者，久贩寨中，善机警。令赍《文告》往谕。诸蛮讙呼，愿输饷公家，与良民为伍。遂闻之朝议，以思恩那马司巡检黄晹为长官司，部兵六百人，兴隆巡检韦观、安定头目黄昌各部兵二百人，分镇其地，岁输银千七十有奇。土官照所辖地征发，诸蛮唯唯。万历二年，龙哈獞樊尚纠党二百馀人，啸聚山谷间。抚臣郭应聘密令三寨土司选劲卒袭之，斩尚，馀党悉散。其后土司弱不支，诸蛮复横行肆出。

七年，督臣刘尧诲、抚臣张任请征之，因委总兵王尚文调土、汉兵十万，分为四部，约期并进。贼设险拒敌，我师贾勇，直捣诸巢，贼俱披靡。又以北五诸聚落习与贼通，移师破之，共擒斩九千一百三级，俘获五千四百七十有奇。捷闻，升赏有差。尧诲与任上《善后事宜》：一曰设三镇以重弹压，二曰屯三里以树声援；三“曰分汛地以重责成，四曰迁卫所以振武威，五曰议屯田以示优恤，六曰开道路以通险阻，七曰议钱粮以裕经费。” 制曰：“可。” 会张任卒，复起郭应聘于家。应聘至，议设三镇：周安、古卯为一镇，思吉、古钵罗墨为一镇，古蓬、都者剥丁为一镇。以土官族目韦应鳌、韦显能、黄冯各授土巡检职，御，部兵千人世守其地，复以思恩参将管辖之。建参将署于三里龙、哈布咳，各筑左右堡，募兵各百五十名。迁南丹卫及八所土官，与参将同城而居。徙官库舍以实边地，远近碁置，设险以守。今

国家承平日久，蛮服向化，防边部伍渐次裁减已

无复曩时之戒严。惟三镇尚设土舍，领乡勇百有馀名，听县遣调，以备八寨诸蛮之出没。际此赫声濯灵之世，虽南蛮讹乱难治，有不俯首听命哉？顾《周书》曰：“荒服不王” ，言其性情慌惚无定也。以鹰桀悍暴之气，复以靡常之性，即有必世之仁，难保一朝之变。远虑绸缪，守斯土者，不可忽焉而弗讲矣。

又有险隘四：香马隘在上林乡一图。清水隘在上林乡二图。俱与古零土司山界相连。刁博隘、猪婆隘在上无虞乡顺业里，与迁江县山界相连。四隘悉系獞蛮出没之所，最为险要。良以迁江之落峒为蛮獞，深薮险凶，最难驯服。上林与之接壤，由刁博、猪娑隘口即入内地，虽设有堡兵防守，樵径丛出，越山渡岭，潜行劫掠，地方时以为患。入冬至春，农隙闲暇，其害更甚，不可不严为之备也。至当日分建土司之意，以猺獞狼蛮各种，不可尽殄灭，言语不通，嗜欲不通，不识文字，知不能以圣王之治治之也。故设各土司以世其职，因其俗而利导之，为内地屏藩。今沿传日久，渐成纨裤，溺于酒色，类多夭折，权归协理。妇人见小，惟利是嗜。头目从而作奸，与蛮为伍，为边隅害。向之赖土司以备贼者，今转虑土司之窝藏奸贼，时移事变，可弗深长思也哉！鼓江桥　在章光岭前。林邑关梁之险，未有甚于章光隘者也。危崖万仞，陡立江上，波涛涌沸，无风有声，过之者毛发皆立。其上有高祖庙，灵爽实凭。道路往来，必顿首而后过。

会水桥　在南门外一里。

岑水桥　在东门外五里。

新桥　去白墟五十里。康熙四十二年，知县张邵振捐赀修。

化龙桥　在感化乡

镇武桥　知县林接云修。

万松桥　在城南半里

琴水桥　在上无虞乡。今立巡司。

清趣桥　在南门外

正统桥　去县十里

周利桥　单竹桥　俱在感化乡。

清净桥　去县东五里

石莲桥　在古渌里

桂树桥　在上无虞乡